stanford-oval/wikipedia huggingface dataset:
Berliinin S-Bahn
Linjat

Linjatunnuksen ensimmäinen numero kertoo reitin pääpiirteistä (esimerkiksi 4 tarkoittaa Ringbahnia) ja toinen numero haaroittumisesta pääreitiltä.
Vuonna 2023 käytössä olevat linjat ovat:
| Linja | Reitti | Asemia | Pituus (km) | Matka-aika (min) | Käytettävät rataosuudet |
| --- | --- | --- | --- | --- | --- |
| 10  | Wannsee – Oranienburg | 35 | 51,8 | 80 | Wannseebahn, Nord-Süd-Tunnel, Nordbahn |
| 20  | Blankenfelde – Bernau | 28 | 46,4 | 74 | Dresdener Bahn, Nord-Süd-Tunnel, Stettiner Bahn |
| 25  | Teltow Stadt – Hennigsdorf | 27 | 39,9 | 62 | Anhalter Bahn, Nord-Süd-Tunnel, Kremmener Bahn |
| 26  | Teltow Stadt – Waidmannslust | 23 | 30,4 | 51 |  |
| 30  | Spandau – Erkner | 30 | 45,6 | 72 | Spandauer Vorortbahn, Stadtbahn, Schlesische Bahn |
| 41  | Gesundbrunnen  – Gesundbrunnen | 27 | 37,0 | 59 | Ringbahn (myötäpäivään) |
| 42  | Gesundbrunnen – Gesundbrunnen | 27 | 37,0 | 59 | Ringbahn (vastapäivään) |
| 45  | Berliinin-Brandenburgin lentoasema – Südkreuz | 14 | 29,7 | 33 | Güteraußenring, Görlitzer Bahn, Ringbahn |
| 46  | Königs Wusterhausen – Westend | 23 | 40,6 | 71 | Görlitzer Bahn, Ringbahn |
| 47  | Spindlersfeld – Hermannstraße | 7 | 10,2 | 18 | Görlitzer Bahn, Ringbahn |
| 50  | Westkreuz – Strausberg Nord | 30 | 49,5 | 78 | Spandauer Vorortbahn, Stadtbahn, Ostbahn |
| 70  | Potsdamin päärautatieasema – Ahrensfelde | 29 | 47,3 | 71 | Wetzlarer Bahn, Stadtbahn, Wriezener Bahn |
| 75  | Warschauer Straße – Wartenberg | 9 | 13,5 | 22 | Stadtbahn, Außenring |
| 80  | Wildau – Birkenwerder | 26 | 58,7 | 78 | Görlitzer Bahn, Ringbahn, Stettiner Bahn, Außenring |
| 85  | Grünau – Pankow | 16 | 23,8 | 39 | Görlitzer Bahn, Ringbahn, Nordbahn |
| 90  | Berliinin-Brandenburgin lentoasema – Spandau | 30 | 49,2 | 73 | Güteraußenring, Görlitzer Bahn, Ringbahn, Stettiner Bahn |
Historia > Sähköistys

Listassa on ensimmäisen lähdön päiväys ja rataosuus.
| --- | --- |
 8. elokuuta 1924: Stettiner Vorortbahnhof – Bernau  5. kesäkuuta 1925: Gesundbrunnen – Birkenwerder  4. lokakuuta 1925: Birkenwerder – Oranienburg  16. maaliskuuta 1927: Schönholz-Reinickendorf – Velten  11. kesäkuuta 1928: Potsdam – Stadtbahn – Erkner  10. heinäkuuta 1928: Wannsee – Stahnsdorf  23. elokuuta 1928: Ausstellung – Spandau West  6. marraskuuta 1928: Charlottenburg – Halensee – Neukölln – Treptow – Stadtbahn  6. marraskuuta 1928: Neukölln – Grünau  6. marraskuuta 1928: Schlesischer Bahnhof – Kaulsdorf  1. helmikuuta 1929: Niederschöneweide-Johannesthal – Spindlersfeld  1. helmikuuta 1929: Charlottenburg – Nordring – Baumschulenweg  1. helmikuuta 1929: Nordring – Stralau-Rummelsburg – Stadtbahn  18. huhtikuuta 1929: Potsdamer Ringbahnhof – Papestraße  18. huhtikuuta 1929: Potsdamer Ringbahnhof – Ebersstraße  18. huhtikuuta 1929: Halensee – Westend (S-Bahn)  2. heinäkuuta 1929: Potsdamer Ringbahnhof – Lichterfelde Ost  18. joulukuuta 1929: Jungfernheide – Gartenfeld (Siemensstadtin rautatie)  15. joulukuuta 1930: Kaulsdorf – Mahlsdorf  15. toukokuuta 1933: Potsdamer Fernbahnhof – Zehlendorf Mitte  15. toukokuuta 1933: Wannseebahnhof – Zehlendorf Mitte – Wannsee  28. heinäkuuta 1936: Humboldthain – Stettiner Bahnhof – Unter den Linden  15. tammikuuta 1939: Heerstraße – Reichssportfeld  15. huhtikuuta 1939: Unter den Linden – Potsdamer Platz  15. toukokuuta 1939: Priesterweg – Mahlow:  9. lokakuuta 1939: Potsdamer Platz – Anhalter Bahnhof – Großgörschenstraße  6. marraskuuta 1939: Anhalter Bahnhof – Yorckstraße  6. lokakuuta 1940: Mahlow – Rangsdorf  9. elokuuta 1943: Lichterfelde Ost – Lichterfelde Süd  7. maaliskuuta 1947: Mahlsdorf – Hoppegarten  1. syyskuuta 1948: Hoppegarten – Fredersdorf  15. heinäkuuta 1948: Zehlendorf – Düppel  31. lokakuuta 1948: Fredersdorf – Strausberg  7. huhtikuuta 1951: Grünau – Königs Wusterhausen  7. heinäkuuta 1951: Lichterfelde Süd – Teltow  3. elokuuta 1951: Spandau West – Staaken  14. elokuuta 1951: Spandau West – Falkensee  27. elokuuta 1951: Jungfernheide – Spandau  25. joulukuuta 1952: Schönhauser Allee – Pankow  3. kesäkuuta 1956: Strausberg – Strausberg Nord  10. joulukuuta 1961: Schönhauser Allee – Pankow eigene Gleise  19. marraskuuta 1961: Hohen Neuendorf – Blankenburg  26. helmikuuta 1962: Grünauer Kreuz – Schönefeldin lentokenttä  30. joulukuuta 1976: Friedrichsfelde Ost – Marzahn  15. joulukuuta 1980: Marzahn – Otto-Winzer-Straße  30. joulukuuta 1982: Otto-Winzer-Straße – Ahrensfelde  20. joulukuuta 1984: Springfuhl – Hohenschönhausen  20. joulukuuta 1985: Hohenschönhausen – Wartenberg  24. helmikuuta 2005: Lichterfelde Süd – Teltow Stadt
Kalusto > Baureihe ET 168

Nämä Oranieburg-malleina tunnetut junat olivat liikenteessä vuodesta 1925 vuoteen 1962. Niillä oli 460 kW tehoa ja 80 km/h huippunopeus.
Kalusto > Baureihe ET 169

Bernau-malleina tunnetut junat otettiin käyttöön vuonna 1924. Ne olivat 67,4 metriä pitkiä. Tehoa junassa oli 416 kW ja huippunopeus oli 70 km/h. Istuimet olivat 2+2 asetelmassa. Junat poistuivat liikenteestä vuonna 1962.
Kalusto > Baureihe ET 170.0

Näitä 37,34 metriä pitkiä ja 70,4-tonnisia yksiköitä rakennettiin kaksi kappaletta. 560 kW:n teholla nämä 112 istumapaikkaa omanneet yksilöt ylsivät 90 km/h huippunopeuteen. Junat olivat liikenteessä vuodesta 1959 vuoteen 1970. Ne romutettiin vuonna 1974.
Kalusto > Baureihe 475

Vuosina 1928–1933 rakennettiin kahta eri tyyppiä olevia 475-junia. Stadtbahn-mallit olivat nidottuja ja Wannseebahn-mallit hitsattuja. Yksikön pituus oli 35,46 metriä ja tyhjäpaino 65,5 tonnia. 80 km/h huippunopeus saavutettiin 440 kW:n teholla. Junat vedettiin pois liikenteestä vuonna 1997.
Kalusto > Baureihe 476

Nämä junat olivat modernisoituja Baureihe 475 -junia. Niiden käyttö lopetettiin vuonna 2000.
Kalusto > Baureihe 477

Vuosina 1938–1944 rakennettiin näitä 35,46 metriä pitkiä 67,4 tonnia painavia yksiköitä. 110 istumapaikkaa omaava yksikkö pääsi 80 km/h vauhtiin 440 kW:n teholla. Nämä junat poistuivat käytöstä vuonna 2003.
Kalusto > Baureihe 480

Vuodesta 1986 lähtien näitä junia on tehty yhteensä 85 yksikköä. Vaunuparin pituus on 36,8 metriä ja paino 60 tonnia. Vaunussa on 46 istuma- ja 100 seisomapaikkaa. Jokaisessa vaunussa on neljä 90 kW:n moottoria. Huippunopeus on 100 km/h. Nämä junat ovat yhä liikenteessä.
Kalusto > Baureihe 481

Baureihe 481 -junat ovat S-Bahnin moderneimpia. Yksiköitä on yhteensä 500. Jokaisessa 37 metriä pitkässä 59 tonnia painavassa yksikössä on 94 istuinta ja 200 seisomapaikkaa. Yksikön kuusi 100 kW:n moottoria riittävät 100 km/h huippunopeuteen. Helsingin metron M200-junat ovat näiden junien suurennettuja versioita.
Kalusto > Baureihe 485

Nämä Itä-Saksasta periytyneitä yksiköitä rakennettiin vuodesta 1987 alkaen kaikkiaan 166 kappaletta. 36,2-metriset ja 60-tonniset yksiköt omaavat 100 istumapaikka ja 253 seisomapaikkaa. Neljä 150 kW:n moottoria antavat junalle huippunopeudeksi 90 km/h.
Kalusto > Panoramajuna

Entisestä 477-sarjan junasta on muokattu suuri-ikkunainen näköalajuna.
Onnettomuudet

S-Bahnilla ei ole tapahtunut ainuttakaan kuolemaan johtanutta onnettomuutta. Tosin esimerkiksi junan ulkopuolella roikkuneita ja sieltä putoamalla tai johonkin osumalla kuolleita ei lasketa onnettomuuksiksi.
24. syyskuuta 1989 viideltä aamulla 477-sarjan juna ajoi päätepuskimen läpi ja törmäsi Bernaun asemarakennukseen.
Iltaruuhkassa 11. helmikuuta 2000 vaunu 480 053 paloi täysin Yorckstraßen asemalla. Valvomo oli havainnut savua, ja juna oli evakuoitu. Juna oli juuri jättänyt Nord-Süd-Tunnelin taakseen, kun palo syttyi. Palon syyksi paljastui rikkinäinen 750 voltin kaapeli, johon junan virroitin oli osunut.
10. elokuuta 2004 480-sarjan juna paloi maanalaisella Anhalter Bahnhofilla täysin. Vain henkilökunnan nopea toiminta esti katastrofin. Asema kärsi vakavia vaurioita.
Aiheesta muualla

S-Bahn Berlin GmbH:n viralliset sivut (saksaksi, englanniksi)
BVG:n viralliset sivut (saksaksi, englanniksi)
Linjakartasto.
Potsdamer Platzin asema
Baureihe 477
Baureihe 480
Baureihe 481
481-sarjan sisätiloja
Baureihe 485
Panoramajuna
Granola

Kulhollinen granolaa.
John Harvey Kelloggin johtama Sanitarium Food Company mainosti vuonna 1893 vehnä-kaura-granolaansa syöntivalmiiksi terveysruoaksi, joka vastasi ravintoarvoltaan yli kolminkertaista määrää parasta pihvilihaa.
Granola on paahdetuista viljahiutaleista koostuva makeutettu ja rapea aamiais- tai välipalaruoka. Sitä ei pidä sekoittaa granulaan, joka on James Caleb Jacksonin New Yorkin Dansvillessä vuonna 1863 kehittämä paahdetusta grahamjauhosta valmistettu aamiaismuro.
Sekä granula että granola olivat 1800-luvun lopulla Yhdysvalloissa rekisteröityjä tavaramerkkejä.
Granola saavutti uutta suosiota 1960-luvulta alkaen, kun siihen alettiin lisätä kuivattuja hedelmiä ja pähkinöitä.
Granolaan lisätään joskus myös kullanruskeaksi paahdettua riisiä tai makeisia, kuten suklaata. Etenkin pellavansiemeniä sisältävää granolaa käytetään usein ruoansulatuksen parantamiseen.
Granolaa nautitaan usein jogurtin, maidon, hunajan tai tuoreiden hedelmien kanssa. Se sopii myös leivonnaisten ja muiden jälkiruokien kuten jäätelön lisukkeeksi sekä retkievääksi, koska se on kevyttä ja siinä on paljon energiaa.
Aiheesta muualla

Wikimedia Commonsissa on kuvia tai muita tiedostoja aiheesta .
MTV: Mikä ihmeen granola? Näin trendiherkku eroaa myslistä
Karjalainen: Mysli ja granola ovat rapeaa herkkua välipalaksi
Cable Open

Cable Open (myös Cable Open!) on noin kerran vuodessa tapahtuva maksutelevisio-kanavien esittely. Esittelyn järjestävät FiComin kaapeli- ja iptv-operaattorit, ohjelmayhtiöt sekä tekijänoikeusjärjestöt Teosto ja Kopiosto. Esittelyssä on mukana myös teräväpiirtotarkkuuden kanavia.
Esittely on katsottavissa kaapeli- sekä iptv-talouksissa ilman eri maksua digiboksilla tai digitelevisiolla. Katsomiseen ei tarvita ohjelmakorttia.
Ajankohdat

17.9. – 20.9.2010, SD-kanavia sekä kahdeksan HD-kanavaa
9.2. – 12.2.2012
Aiheesta muualla

Aina.fi
Guantánamo (provinssi)

| Guantánamo |
| --- | --- |
 Vaakuna
 Sijainti
Valtio:   Kuuba
Hallinto:  
 – hallinnollinen keskus:  Guantánamo
Pinta-ala:  6 168 km²
Väkiluku (2012):  515 428
 – väestötiheys:  82 as./km²
Guantánamo on Kuuban itäisin provinssi. Sen pääkaupunki on Guantánamo. Provinssin pinta-ala on 6 168 neliökilometriä ja väkiluku 515 428 asukasta. Alueella sijaitsevat Yhdysvaltain Guantanamo Bayn laivastotukikohta ja vankileiri.
Kunnat

Baracoa
Caimanera
El Salvador
Guantánamo
Imías
Maisí (La Máquina)
Manuel Tames
Niceto Pérez
San Antonio del Sur
Yateras (Palenque)
Hamaciré N’Douré

Hamaciré N’Douré (1918 Youwarou – 2000-luvun alussa) oli malilainen juristi ja poliitikko.
N’Douré kävi Terrasson de Fougères -koulun Bamakossa ja työskenteli hallintovirkailijana. Hän valmistui juristiksi Pariisin yliopistosta vuonna 1947 ja muutti sen jälkeen asianajajaksi Norsunluurannikon Daloaan.
N’Douré oli kuulunut Sudanin edistyspuolueen vähemmistöryhmään, joka liittyi Sudanin liittoon vuonna 1947. Vuonna 1957 hänestä tuli Ranskan Sudanin ensimmäisen hallituksen teollisuus-, kauppa- ja liikenneministeri. Vuosina 1959–1964 N’Douré työskenteli Sudanin tasavallan ja Malin teollisuus- ja kauppaministerinä. Vuodesta 1964 lähtien hän vastasi ministerivaltuutettuna kehitysyhteistyöstä ja teknisestä avusta ja vuodesta 1966 toimi Malin EEC-edustajana. Vuoden 1968 vallankaappauksen jälkeen N’Douré työskenteli väliaikaisen hallituksen ministerivaltuutettuna ja vuosina 1969–1970 oikeusministerinä.
Ministerinuransa jälkeen N’Douré työskenteli jälleen asianajajana. Hän palasi politiikkaan vuoden 1991 vallankaappauksen jälkeen ja oli mukana perustamassa uudelleen Sudanin liittoa. Tiéoulé Mamadou Konatén johtaman siiven erottua Sudanin liitosta N’Douré oli perustamassa uutta puoluetta Bloc pour la démocratie et l’intégration africaine ja toimi Konatén kuoltua sen johtajana.
Break My Heart

| ”Break My Heart” Dua Lipa |
| --- | --- | --- |

Singlen tiedot
 Albumilta: Future Nostalgia
 Julkaistu: 25. maaliskuuta 2020
 Formaatti: digitaalinen lataus, suoratoisto
 Tuottaja(t): Andrew Watt, The Monsters & Strangerz
 Tyylilaji: voimapop, synthpop
 Kesto: 03.41
 Levy-yhtiö: Warner Music Group
Dua Lipan muut singlet
| ”Sugar (Remix)” 2020 | ”Break My Heart” 2020 | ”Hallucinate” 2020 |
Break My Heart on brittiläislaulaja Dua Lipan musiikkikappale. Sen julkaisi Warner Music Group hänen toisen, Future Nostalgia-studioalbumin kolmantena singlenä 25. maaliskuuta 2020. Kappaleen ovat sanoittaneet Lipa, Alexandra Tamposi sekä sen tuottajat The Monsters and Strangerz ja Andrew Watt. "Break My Heart" mukailee melodialtaan australialaisyhtye INXSin vuonna 1987 julkaisemaa kappaletta "Need You Tonight", jonka takia myös Michael Hutchence sekä Andrew Farriss on kreditoitu kappaleen sanoittajiksi.
"Break My Heart" oli kaupallisesti kansainvälinen menestys, sen päästyä Britannian singlelistan sijalle 6. sekä Yhdysvaltain Billboard Hot 100-listan sijalle 21. Lisäksi se on päässyt singlelistan kymmenen parhaan joukkoon myös kymmenessä muussa valtiossa. Kappaleen musiikkivideon ohjasi Henry Scholfield ja se julkaistiin Lipan YouTube-kanavalla 26. maaliskuuta 2020. Video kuvattiin Bulgarian Sofiassa tammikuussa 2020. Lipa on esittänyt kappaleen livenä muun muassa The Tonight Show Starring Jimmy Fallonissa sekä Big Brother Brasilian 20. tuotantokaudella.
Käännös suomeksi
Cabindan tasavalta

Cabindan tasavalta on Cabindan itsenäisyysliikkeen ajama tasavalta, jota muut valtiot eivät ole tunnustaneet. Se on Edustamattomien valtioiden ja kansojen yhteisön jäsen. Muiden valtioiden mielestä Cabinda on Angolan maakunta. Tasavalta hallitsi Cabindan aluetta vuosina 1975–1976.
Historia

Cabindan tasavalta perustaa itsehallintovaatimuksensa Cabindan asemaan Portugalin siirtomaaimperiumin protektoraattina, Portugalin Kongona. Kyseisellä protektoraatilla oli oma historiansa ja erillinen hallinnollinen asema suhteessa Portugalin Länsi-Afrikkaan, josta kehkeytyi nykyinen Angola. Portugalin Kongon asema vahvistettiin kahdenvälisessä Simulambucon sopimuksessa 1883 ja siirtomaavaltojen välisessä Berliinin konferenssissa 1885. Vielä aikaisempia Cabindan edeltäjiä ovat Ngojon ja Kakongon ruhtinaskunnat, jotka olivat Kongon kuningaskunnan enemmän tai vähemmän itsenäisiä vasallimaita.
Ajan saatossa Cabindan asema suhteessa Angolaan vaihteli, mutta vielä niinkin myöhään kuin 1933 Cabindan ja Angolan katsottiin olevan Portugalin imperiumin erillisiä osia. Maantieteellisesti Cabinda ja Angola olivat erillään, kuten myös läheinen saarivaltio São Tomé ja Príncipe.
Afrikan maiden itsenäisyysliikkeen vahvistuessa 1960-luvulla Cabindan tilanne monimutkaistui. Afrikan yhtenäisyysjärjestö listasi siirtomaavallasta vapautettavien alueiden listalla Angolan sijalle 35 ja Cabindan sijalle 39, mikä osaltaan kertoo siitä, että nämä alueet nähtiin erillisinä.
Cabindan itsenäisyysrintama FLEC perusti maanpaossa hallituksen Kinshasaan, ja julisti Cabindan itsenäiseksi 1. elokuuta 1975. Mitkään tahot eivät tunnustaneet Cabindan itsenäisyyttä, koska Portugali kamppaili vielä tuolloin alusmaidensa itsenäisyyspyrkimyksiä vastaan. Pohjois-Angolassa kongojen johtama Angolan vapautusrintama FNLA pyrki luomaan yhtenäisen kongojen valtion vanhan Kongon kuningaskunnan jatkajaksi. Cabinda olisi kuulunut luonnollisena osana tähän valtioon. Mbundujen johtama MPLA kuitenkin valtasi öljyrikkaan Cabindan Pointe-Noiren kautta 11. marraskuuta 1975 ja kukisti 1970-luvun loppuun mennessä sotilaallisesti myös FNLA:n, jonka rippeet jatkoivat vastarintaa UNITA:n osana.
FLEC on jatkanut sotilaallista vastarintaa Cabindassa aina näihin päivään saakka. Kapinalliset käyvät sissisotaa Angolan armeijaa vastaan erityisesti alueen pohjoisosassa, mutta heidän sotilaallinen vahvuutensa ei ole koskaan muodostanut todellista uhkaa Angolan armeijalle.
Aiheesta muualla

Cabindan viralliset sivut (Arkistoitu – Internet Archive)
Cabinda EVKY:n sivuilla (Arkistoitu – Internet Archive)
Guadalupe Nettel

| Guadalupe Nettel |
| --- | --- |
 Nettel vuonna 2018.
Henkilötiedot
Syntynyt: 1. tammikuuta 1973 (ikä 51) México, Meksiko
Kansalaisuus:  Meksiko
Aiheesta muualla
guadalupenettel.com/en
Löydä lisää kirjailijoitaKirjallisuuden teemasivulta
Guadalupe Nettel (s. 1. tammikuuta 1973 México, Meksiko) on meksikolainen kirjailija. Hän on julkaissut teoksia useissa genreissä, kuten fiktiossa ja tietokirjaillisuudessa.
Nettel valmistui kielitieteen tohtoriksi Pariisissa. Omien teoksiensa lisäksi hän kirjoittaa espanjan- sekä ranskankielissä aikakauslehdissä. Nettel äänestettiin yhdeksi tärkeimmistä 39:stä latinalaisamerikkalaisesta kirjailijasta Bogotá Hay Festivalilla vuonna 2006.
Teokset

El huésped (2006)
Pétalos y otras historias incómodas (2008)
Julio Cortázar (2008)
El cuerpo en que nací (2011)
El matrimonio de los peces rojos (2013)
Octavio Paz. Las palabras de la libertad (2014)
Después del invierno (2014)
Bonsái (2014)
Material de lectura (2017)
Still Born (2020)
Aiheesta muualla

Kuvia tai muita tiedostoja aiheesta Guadalupe Nettel Wikimedia Commonsissa
H&R Block

H&R Block on yhdysvaltalainen veroilmoituksia valmistava yritys. Yrityksen pääkonttori on Kansas Cityssä, Missourissa. Yrityksen perustivat Blochin veljekset vuonna 1955.
Breyer

Breyer on muun muassa seuraavien henkilöiden sukunimi:
Christian Breyer (s. 1977), saksalais-suomalainen fyysikko ja aurinkotalouden professori
Gyula Breyer (1893–1921), unkarilainen shakinpelaaja
Hiltrud Breyer (s. 1957), saksalainen poliitikko
Patrick Breyer (s. 1977), saksalainen poliitikko ja europarlamentaarikko
Ralph Breyer (1904–1991), yhdysvaltalainen uimari ja olympiavoittaja
Stephen Breyer (s. 1938), yhdysvaltalainen juristi ja Yhdysvaltain korkeimman oikeuden jäsen.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Break On Through (To the Other Side)

| ”Break On Through (To the Other Side)” The Doors |
| --- | --- | --- |

Singlen tiedot
 Albumilta: The Doors
 B-puoli: ”End of the Night”
 Äänitetty : elokuu 1966
 Julkaistu: tammikuu 1967
 Tuottaja(t): Paul A. Rothchild
 Tyylilaji: psykedeelinen rock
 Kesto: 02.26
 Levy-yhtiö: Elektra
The Doorsin muut singlet
|   | ”Break On Through (To the Other Side)” / ”End of the Night” 1967 | ”Light My Fire” / ”The Crystal Ship” 1967 |
Break On Through (To The Other Side) on yhdysvaltalaisen rockyhtye The Doorsin esikoislevyllä The Doors (1967) oleva kappale. Se on albumin tunnetuimpia kappaleita ”Light My Firen” ja ”The Endin” ohella.
The Doors
| --- | --- |
Studioalbumit:   The Doors (1967)  Strange Days (1967)  Waiting for the Sun (1968)  The Soft Parade (1969)  Morrison Hotel (1970)  L.A. Woman (1971)  Other Voices (1971)  Full Circle (1972)  An American Prayer (1978) 
Livealbumit:   Absolutely Live (1970)  Alive, She Cried (1983)  Live at the Hollywood Bowl (1987)  In Concert (1991)  Live in Detroit (äänitetty 1970; 2000)  Live in Hollywood: Highlights from the Aquarius Theater Performances (2001)  Live at the Aquarius Theatre: The First Performance (2001)  Live at the Aquarius Theatre: The Second Performance (2001)  Bright Midnight: Live in America (2001)  Live in Hollywood (2002)  Live in Philadelphia ’70 (2005)  Live in Boston (äänitetty 1970; 2005)  Live in Pittsburgh 1970 (2008)  Live at the Matrix 1967 (2008)  Live in New York (2009)  Live in Vancouver 1970 (2010)  Live at the Bowl ’68 (2012)  London Fog 1966 (2016)  Live at the Isle of Wight Festival 1970 (2018) 
Kokoelma-albumit:   13 (1970)  Weird Scenes Inside the Goldmine (1972)  The Best of The Doors (1973)  Greatest Hits (1980)  The Best of The Doors (1985)  The Doors (1980)  The Doors: Box Set (1997)  The Best of The Doors (2000)  Legacy: the Absolute Best  The Very Best of The Doors (2004)  Best of The Doors (2004)  Perception (2006)  The Very Best of The Doors (2007)  Scattered Sun (2007)  The Future Starts Here: The Essential Doors Hits (2008)  The Platinum Collection (2008)  L.A. Woman: The Workshop Sessions (2012)  Behind Closed Doors: The Rarities (2013)  The Singles (2017) 
Singlet:   ”Break On Through (To the Other Side)” / ”End of the Night” (1967)  ”Light My Fire” / ”The Crystal Ship” (1967)  ”People Are Strange” (1967)  ”Love Me Two Times” / ”Moonlight Drive” (1967)  ”The Unknown Soldier” / ”We Could Be So Good Together” (1968)  ”Hello, I Love You” / ”Love Street” (1968)  ”Touch Me” (1968)  ”Wishful Sinful” (1969)  ”Tell All the People” (1969)  ”Runnin’ Blue” (1969)  ”You Make Me Real” / ”Roadhouse Blues” (1970)  ”Love Her Madly” / ”Riders on the Storm” (1971)  ”The Mosquito” / ”Treetrunk” (1972)  ”Gloria” / ”Moonlight Drive” (1983)
G’oko Taneski

| G’oko Taneski> Ѓоко Танески |
| --- | --- |

Henkilötiedot
Syntynyt: 2. maaliskuuta 1977 (ikä 47)  Ohrid, Jugoslavia
Kansalaisuus:  Pohjois-Makedonia
Muusikko
Laulukielet:  makedonia
Aktiivisena:  1996–
Tyylilajit:  pop, rock
Soittimet:  laulu
Aiheesta muualla
Kotisivut
  [ Muokkaa Wikidatassa ] [ ohje ]  
G’oko Taneski (mak. Ѓоко Танески; s. 2. maaliskuuta 1977) on pohjoismakedonialainen laulaja. Hän edusti Pohjois-Makedoniaa (tai tuolloista Makedonian tasavaltaa) vuoden 2010 Eurovision laulukilpailussa kappaleella ”Jas ja imam silata”. Hän ei selviytynyt kilpailun finaaliin.
Bruno Lesch

Professori Bruno Lesch
Bruno Lorenz Nicolaus Lesch (2. elokuuta 1888 Turku – 18. joulukuuta 1945 Helsinki) oli suomalainen historian professori, joka toimi Ruotsalaisen kauppakorkeakoulun rehtorina.
Leschin vanhemmat olivat konttoristi Johan Fredrik Lesch ja Amanda Wilhelmina Andersson. Hän valmistui filosofian kandidaatiksi 1910, toimi ylioppilaskunnan varapuheenjohtajana 1917-1919 ja Helsingin ruotsalaisen kauppaopiston johtajana 1919-1927. Filosofian tohtoriksi (lisensiaatiksi) Lesch valmistui 1924, väitöskirjan aiheenaan Carl Erik Mannerheim, ämbetsmannen och statsmannen I. Suomen ja Skandinavian historian dosentti Helsingin yliopistoon hänestä tuli 1926. Ruotsalaisessa kauppakorkeakoulussa hän toimi historian ja valtiotieteen vanhempana opettajana ja vuodesta 1927 rehtorina. Kauppakorkeakoulun mainitun alan professori hän oli 1934-1945. Väitöskirjansa lisäksi Lesch julkaisi varsinkin kustavilaista aikaa koskevia historiallisia ja taloustieteellisiä tutkimuksia, kuten Carl Erik Mannerheim, ämbetsmannen och statsmannen (1924), Palmstrushcka bankens Åbokontor (1925) ja Jan Anders Jägerhorn (1941). Hän myös kirjoitti ahkerasti sanoma- ja aikakauslehtiin. Lesch toimi Historiska förening -yhdistyksen puheenjohtajana 1929-1937, oli Paneurooppalaisen yhdistyksen varapuheenjohtaja vuodesta 1930 ja kuului Ruotsalaisen Kirjallisuusseuran johtokuntaan sekä ruotsalaisen kansanpuolueen johtoelimiin.
Leschin puoliso vuodesta 1915 oli Gunnel Harriet Dagmar Karsten (k. 1942).
Cameron Wake

| Cameron Wake |
| --- | --- |

Henkilötiedot
Syntynyt: 30. tammikuuta 1982 (ikä 42) Beltsville, Maryland
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  122 kg
Pelipaikka:  ulompi linjamies
Seura
Pelinumero:  91
Seura:  Tennessee Titans
Sarja:  NFL
Pelaajaura
Aik. seurat:  BC Lions (CFL)   New York Giants   Miami Dolphins
Pääsarjaura:  2009–2019
Derek Cameron Wake (s. 30. tammikuuta 1982 Beltsville, Maryland) on yhdysvaltalainen entinen amerikkalaisen jalkapallon pelaaja, pelipaikaltaan ulompi linjamies. Hän edusti NFL-liigassa muun muassa Miami Dolphinsia ja Tennessee Titansia.
Ura

Collegen jälkeen Wake ei tullut varatuksi vuoden 2005 varaustilaisuudessa. Hän liittyi huhtikuussa 2005 New York Giantsiin, mutta Wake vapautettiin joukkueesta kesäkuussa 2005.